Z A P I S N I K

20. sjednice Vijeća Mjesnog odbora Dugave,
održane 16. prosinca 2022.



Sjednica se održava 16. prosinca u sjedištu Gradske četvrti Novi Zagreb - istok, Zagreb, Ulica svetog Mateja 93 s početkom u 18,00  sati.

Nazočni članovi vijeća:  Borovac Darko, Grobelšek Ivan, Josipović Josip, Maurović Tomislav, Petrinović Kruno, Pigac Oskar, Ptiček Berislav, Rosandić-Vujnović Alena


Nenazočni članovi vijeća:	Snežana Stojaković


Ostali nazočni: 	nema ih
			
	


Predsjednik Berislav Ptiček konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara sjednicu usvajanjem zapisnika 19. radne sjednice MO Dugave (7 "za", 1 "protiv"). 









	Nakon toga na prijedlog predsjednika Vijeće bez rasprave utvrđuje

DNEVNI RED

1.	Obnova horizontalne signalizacije u naselju – zaključak, donosi se
2.	Korištenje prostora – zaključak, donosi se 
3.	Pitanja, prijedlozi i obavijesti
	- realizacija PKA 2022. 
	- prijedlog prioriteta za PKA 2023. - rasprava
	- uređenje Parka hrvatskih branitelja na prijedlog vijećnika Tomislava Maurovića




   	Ad 1. Obnova horizontalne signalizacije u naselju

Predsjednik Vijeća na prijedlog građanke V. D. K. od 24. studenog 2022. otvorio je raspravu o obnovi horizontalne pješačke signalizacije u naselju na križanju Kauzlarićeve ulice i Ulice sv. Mateja, te u Kauzlarićevoj ulici 11 (kod trgovine Prehrana). Istaknuo je kako je u utorak 15. studenog 2022. oko 17 sati automobil na toj lokaciji naletio na malodobno dijete. U raspravi je istaknuta hitna potreba obnove horizontalne signalizacije na predmetnim lokacijama, a vijećnik Josip Josipović istaknuo je potrebu obnove horizontalne signalizacije u Abramovićevoj ulici, što su vijećnici podržali (7 "za", 1 "suzdržan").  


					ZAKLJUČAK
			o obnovi horizontalne signalizacije u naselju

1. Vijeće MO Dugave podržava obnovu horizontalne signalizacije - pješačkih prijelaza u naselju na križanju Kauzlarićeve ulice i Ulice sv. Mateja, u Kauzlarićevoj ulici kod broja 11, te u Abramovićevoj ulici. 
2. Ovaj Zaključak dostavlja se Vijeću Gradske četvrti Novi Zagreb - istok, Gradskom uredu za obnovu, izgradnju, prostorno uređenje, graditeljstvo, komunalne poslove i promet, te građanki V. D. K. (predlagatelju).  




Ad 2. Korištenje prostora

Predsjednik Vijeća izvijestio je vijećnike o zaprimljenim zahtjevima za korištenje prostora od neprofitinih organizacija: udruge Attack, Platforme za obrazovanje i Kazališta Pokaz. Udruga Attack zatražila je korištenje prostora vikendom i srijedom u poslijepodnevnom terminu za umjetničke i kreativne radionice s djecom. Udruga Platforma za obrazovanje zatražila je termine ponedjeljkom i srijedom od 20 do 22 sata za poticanje osobnog razvoja, a udruga Pokaz, Centar za kazalište potlačenih, četvrtkom od 19,30 do 21 sat za provođenje programa ACF, financiranog iz fonda za aktivno građanstvo u Hrvatskoj. Predmetne zahtjeve su vijećnici nakon kraće rasprave usvojili (7 "za", 1 "suzdržan").




					ZAKLJUČAK
			o korištenju prostora MO Dugave  

 	
	1. Vijeće MO Dugave podržava zahtjev udruga Attack, Platforme za obrazovanje i Pokaz za korištenje prostora u navedenim terminima: udruga Attack vikendom 12:00 do 14:00 sati i srijedom poslijepodne 17:30 do 19:30 sati, Platforma za obrazovanje zatražila je termine ponedjeljkom i srijedom od 20 do 22 sata, te udruga Pokaz četvrtkom od 19,30 do 21 sat.
 
	2. Ovaj Zaključak dostavlja se Vijeću Gradske četvrti Novi Zagreb - istok i podnositeljima zahtjeva.
	Ad 3. Pitanja, prijedlozi i obavijesti

Predsjednik Vijeća izvijestio je vijećnike o realizacija PKA 2022.: kašnjenju dovršetka obnove rukometnog igrališta i tribine za gledatelje na školskom igralištu, nezadovoljstvu izvedenim radovima na obnovi nogostupa u Ulici sv. Mateja, gdje su izvoditelji selektivno zamijenili samo manji broj rubnika, a akcija nije izvršena u cijelosti, te neizvršenjem prenesene akcije obnove slivnika u ulici Vajdin vijenac 8, što je fotografijama dokumentirao vijećnik Ivan Grobelšek. Predsjednik Vijeća izvijestio je članove da je to greškom u nadležnom uredu označeno kao izvršeno, zbog čega će se u svakom slučaju prenijeti u iduću kalendarsku godinu. Nakon toga je otvorio raspravu o prijedlogu prioriteta za PKA 2023., a u raspravi je istaknuto da bi prioriteti trebale biti aktivnosti koje značajno pridonose kvaliteti života što većeg broja stanovnika naselja Dugave, poput uređenja parka iza Doma zdravlja, asfaltiranja prilazne ceste i parkirališta kod centralnog objekta DV Tratinčica, te sanacije nogometnog igrališta i pristupnih staza na školskom igralištu. Nakon toga je dao riječ vijećniku Tomislavu Mauroviću da obrazloži svoj prijedlog uređenja Parka hrvatskih branitelja. On predlaže da se Parkom hrvatskih branitelja nazove park omeđen Ulicom Sv.Mateja i Vijencom Frane Gotovca, u kojem su razgranata visoka stabla koja prostor čine vrlo ugodnim za boravak. Trenutačno je na toj lokaciji šetalište u kojem se već nalaze klupice i uređena šetnica, te kružna staza u središnjem dijelu. Predlaže da se u dijelu travnatog kružnog otoka postavi adekvatno spomen obilježje hrvatskim braniteljima, što bi bilo trajno sjećanje na njihovo herojstvo i žrtvu u Domovinskom ratu, ali i edukativni sadržaj za naše školarce, koji bi nadomak škole imali prostor gdje bi mogli učiti dio povijesti o nastanku Republike Hrvatske. Vijećnici su načelno podržali prijedlog, te prije eventualne realizacije istaknuli potrebu raspisivanja javnog natječaja za uređenje parka, a predlagatelj se obvezao kontaktirati nadležni ured Ministarstva branitelja u vezi moguće suradnje i sufinanciranja natječaja i njegove provedbe. Nakon toga je vijećnik Oskar Pigac upozorio na problem nakupljenog otpalog lišća na prometnicama i nogostupima, a vijećnik Ivan Grobelšek upozorio je na uleknuće na cesti kod križanja ulica Hribarov prilaz i Ulica sv. Mateja koje se ponovno pojavilo nakon nedavne sanacije ceste. Vijećnici Darko Borovac i Oskar Pigac predložili su da se zatraži sastanak s Androm Pavunom, novim pročelnikom Gradskog ureda za mjesnu samoupravu, civilnu zaštitu i sigurnost na temu upravljanja i korištenja prostora mjesne samouprave u u sjedištu Gradske četvrti Novi Zagreb - istok, Ulica svetog Mateja 93 kako bi se utvrdile nadležnosti i otklonili nesporazumi u vezi s upravljanjem i korištenjem istih. Predsjednik Vijeća zamolio ih je da svoj prijedlog pripreme kao točku dnevnog reda za jednu od idućih sjednica.
.  
Dovršeno u 18.45 sati.

Zapisnik izradio:
Kruno Petrinović

KLASA: 024-08/22-003/2511
URBROJ:  251-13-11-9-22-2
Zagreb, 16. prosinca 2022.

